Salvador Gonzáles Escalona

Salvador Gonzáles Escalona, født 21. oktober 1948 i Camagüey by i provinsen Camagüey, Cuba, er en cubansk maler, muralist og skulptør. Kunstnernavnet er Salvador. 

Hans arbeider er kjent for sin afro-cubanske stil. Han betegner selv sine arbeider som en blanding av surrealisme, cubisme og abstrakt kunst.

Salvador har ingen formell kunstnerutdannelse, men allerede som 20-åring hadde han i 1968 sin første utstilling «Arte Popular Cubano» i «Museo de Artes Decorativas» i Havanna.

I 1980-årene hadde han en rekke utstillinger på ulike steder på Cuba, i 1986 hadde han en utstilling på Seychellene og i 1987 en utstilling i Roma, Italia.

Callejón de Hamel 

21. april 1990 startet han forsiktig med veggmalerier og skulpturer i gaten «Callejón de Hamel», nær universitetet i Havanna. Til skulpturene brukte han kasserte gjenstander som badekar, vannpumper, kjerrehjul m.v., og til veggmaleriene tilgjengelige typer maling, inkludert billakk.

Selv om de første fire årene var vanskelige, ble han inspirert av såvel innbyggerne i gaten som tilreisende, til å fortsette å utvikle kunsten her på en slik måte at gaten ble omgjort fra et slumkvarter til et entusiastisk afro-cubansk senter, med veggmalerier og skulpturer i hele gatens lengde.

Her arrangeres «workshop» i maling for cubanske barn. Hver søndag er her Rumba-musikk, og hver fredag cubansk musikk i gaten.

Her har Salvador stadig sitt kunstneriske hovedkvarter, der han daglig ferdes, og der inntekter fra salg nyttes til vedlikehold av gaten og aktivitetene her.

Senere utstillinger 
Fra 1990 har han arrangert en rekke utstillinger på Cuba. Nå fortsatte han også med utstillinger i utlandet:

Norge 
 1992 – Stavanger, Bergen (Universitetet i Bergen), Florø.

Danmark 
 1992 – Århus og København.
 1994 – Randers.
 1996 – Vejle.

Mexico 
 1994 –

Puerto Rico 
 1997 – San Juan.

USA 
 1998 – New York (The Metropolitan Pavillion Gallery), University of California, Los Angeles.
 1999 – New York (Manhattan)
 2000 – New York (The Metropolitan Pavillion Gallery), Tiberino, Philadelphia.

Spania 
 2005 – Madrid.

Veggmalerier 
Foruten en rekke steder på Cuba, er han kjent for veggmalierier også andre steder i verden:

Venezuela 
 1991 – "El Hijo del Sol", 350m² – Hotel Caracas Hilton.

Norge 
 1992 – Florø.

Mexico 
 1993 – "Ancestros" – Centro Multicultural, Xochimilco.
 1994 – "Sol de America" – Museo Antropologico de Querétaro, Institudo Indigenista Otomi, Universidad Autonomica.

Danmark 
 1995 – "Madre Agua" – «Solidaritetshuset», København.
 1996 – "Deidales del Mar" – Vejle.

USA 
 1995 – "La Roca del Amor" – The Johnson State College, Vermont + et veggmaleri i Arizona.
 1996 – "El muerto pare el Santo" + "Iku Lobi Osha" – California, "La creacion de Obbatala ante el dios del Camino" – New Jersey (Roosevelt elementary school), "El dios del Camino" – New York (Washington Square Preschool).
 1998 – "El framboyan" – New York (Museo de barrio).
 2000 – "Mariposas del Caribe" – Philadelphia.
 2001 – "Una Flor para Africa" – Philadelphia.

St. Martin 
 1996 – Alburquerque (Hospitality center).

Puerto Rico 
 1998 – "Orilla frente al Mar" – "Rumba" – "Rumba en la Rumba" – "De un solo pajaro las dos alas"

Italia 
 2007 – Torino.

Skulpturer 
Foruten en rekke skulpturer på Cuba:

Danmark 
 1994 – "La ganga y la Llave" – Randers.
 1996 – "Yemaya Olokun" – Vejle.

Filmer 
Det er produsert flere videointervjuer både av cubansk TV og av andre. I 2002 ble dokumentaren "A Cuban Legend: The Story of Salvador González" produsert. Filmen er på 79 minutter, produsert av Bette Wanderman.

Omtale 
 The New York Times – Omtale av filmen «A Cuban Legend» (2002)

Videoklipp 
 Havana-Cultura Presentasjon og interview
 Callejon de Hamel (Cuba): Afro Cuban Traditions – Indianapolis Museum of Art (YOU-TUBE)
 Interview with Artist Salvador Gonzalez Escalona on Location in Cuba – Indianapolis Museum of Art (YOU-TUBE)
 Hver søndag: Afro-musikk i «Callejón de Hamel» (YOU-TUBE)

Cubanske kunstnere
Personer fra Camagüey
Fødsler i 1948